Θεοφύλακτος Θεοφυλάκτου

Ο Θεοφύλακτος Θεοφυλάκτου (Τσίτη Αργυρούπολης, 1885 -  Θεσσαλονίκη, 12 Αυγούστου 1961) ήταν Έλληνας γιατρός και πολιτικός με καταγωγή από τον Πόντο.

Βιογραφία
Γεννήθηκε στο χωριό Τσίτη της Αργυρούπολης το 1885.Βιογραφικά στοιχεία , Ο Πόντος. Ήταν γιος του Κωνσταντίνου Θεοφυλάκτου. Έκανε γυμνασιακές σπουδές στο Γυμνάσιο της Τραπεζούντας (τις οποίες ολοκλήρωσε με άριστα) και στη συνέχεια εγγράφηκε στην Ιατρική Σχολή του Πανεπιστημίου Αθηνών. Αναγορεύτηκε διδάκτορας της Χειρουργικής και Μαιευτικής, ενώ συνέχισε τις σπουδές του και στο Παρίσι, όπου ειδικεύτηκε στην ωτορινολαρυγγολογία και στην οφθαλμολογία. Αφού έλαβε το πτυχίο του, επέστρεψε στην πατρίδα του. 
Στον Πόντο ανέλαβε γραμματέας της Φιλόπτωχου Αδελφότητας και αργότερα εμπνεύστηκε την Επιτροπή Ποντιακών Μελετών, που είχε πρόεδρο τον Μητροπολίτη Χρύσανθο. Στη διάρκεια του Πρώτου Παγκοσμίου Πολέμου προσέφερε τις ιατρικές του υπηρεσίες στο Βατούμ.Θεοφύλακτος Θεοφυλάκτου: Ο Πόντιος γιατρός , Pontos News 5-9-2014.
Στην κυβέρνηση του Ελευθερίου Βενιζέλου ήταν υπουργός γενικός διοικητής Θράκης από τις 13 Ιουλίου 1928 ως την παραίτησή του, στις 7 Ιουνίου 1929.

Ήταν αγωνιστής για την ανεξαρτησία του Πόντου. Εξέδιδε την εφημερίδα "Ελεύθερος Πόντος" και το 1934 ίδρυσε την Εύξεινο Λέσχη Θεσσαλονίκης. Κατά την Κατοχή, βοήθησε με συσσίτια τους πρόσφυγες και τα άσιτα παιδιά στην Καλαμαριά και αλλού, ενισχύοντας το έργο του Ερυθρού Σταυρού. Άφησε και συγγραφικό έργο, με σημαντικότερο το "Γύρω από την άσβεστη φλόγα".

Πέθανε στη Θεσσαλονίκη στις 12 Αυγούστου 1961.Θεοφύλακτος Κ. Θεοφύλακτος, Νέα Εποχή, φύλλο 15-9-1961, σελ. 2 (νεκρολογία από τον Ιωακείμ Σαλτσή).

Πηγές

Κατηγορία:Έλληνες οφθαλμίατροι
Κατηγορία:Έλληνες Γενικοί Διοικητές Θράκης
Κατηγορία:Έλληνες ωτορινολαρυγγολόγοι
Κατηγορία:Έλληνες ιατροί του 20ού αιώνα